  Майя Бывальцева Россилэн азьмуртэз Владимир Путин Удмуртилэн шоркарысьтыз 32 номеро школаын дышетскисьлы Ксения Верновалы Выль арлы кузьым сётӥз, ивортэ Ижкарлэн пресс-службаез. Кемалась ӧвӧл нылаш хоккеен шудыны кутскизы, 9 номеро спортшколаын пиосын ӵош дасяське. Хоккеен шудон коньки курыса, со азьмуртлы гожтэт лэзиз. Кун кивалтӥсьлэсь Ксениялы кузьымзэ сётӥз Ижкарлэн тӧроез Юрий Тюрин. Туннэ мон асьме Азьмуртмылэсь туж умой куронзэ быдэстӥ — Ижкарысь нылашлы хоккеен шудон выль конки сётӥ. Туж шумпотымон нылпилэсь шудо синъёссэ адӟыны, Владимир Владимировичлы луыса ми солэсь малпанзэ быдэстӥмы. Оскисько, табере со ӵошатсконъёсы пыриськылоз но спортын бадӟым азинсконъёс басьтоз Юрий Тюрин, Ижкарлэн тӧроез«Паймымон учыръёс луо вылэм, уката ик Выль ар котырын. Азьмуртлэсь кузьым сярысь иворез берло нуналозь мырдэм лушкем возимы, али туж шумпотӥськомы!», — пусйиз Ксениялэн анаез Елена Николаевна. Тодэ вайытом, таяз толэзе ик кунлэн азьмуртэз Удмуртиын улӥсь мукет нылашлы электропианино кузьмаз. Тегъёс: Ижкар ВладимирПутин Хоккей Удмуртия пиналъёс  